POROČILO

o letnih računovodskih izkazih Skupnega podjetja SESAR za proračunsko leto, ki se je končalo 31. decembra 2008, z odgovori Skupnega podjetja

2009/C 310/02

KAZALO

UVOD

„Uvajalna faza“ (2014–2020), ki jo bodo vodili industrija in zainteresirane strani, predstavljala pa bo obsežno izdelavo in izvajanje nove infrastrukture sistema upravljanja zračnega prometa.

„Razvojna faza“ (2008–2013), ki jo upravlja Skupno podjetje SESAR (glej tudi tabelo) in bo privedla do proizvodnje novih tehnoloških sistemov, komponent in delovnih postopkov, kot je opredeljeno v osrednjem načrtu ATM v Evropi.

„Opredelitvena faza“ se je začela leta 2005 pod vodstvom Evropske organizacije za varnost zračne plovbe (Eurocontrol) s sofinanciranjem iz proračuna Skupnosti prek programa za promet v okviru vseevropskih omrežij. Rezultat je osrednji načrt ATM v Evropi, v katerem so opredeljeni vsebina, razvoj in načrti za uvajanje naslednje generacije sistemov ATM.

Skupno podjetje je zasnovano kot javno-zasebno partnerstvo. Ustanovna člana sta Evropska skupnost, ki jo zastopa Evropska komisija, in Eurocontrol, ki ga zastopa njegova agencija. Po razpisu za prijavo interesa ima petnajst javnih in zasebnih podjetij iz letalske industrije status kandidatov za člane Skupnega podjetja. Med njimi so izvajalci navigacijskih storitev zračnega prometa, proizvajalci zemeljske in letalske ter vesoljske opreme, letalski proizvajalci, letališki organi in proizvajalci letalske opreme.

Proračun za razvojno fazo projekta SESAR znaša 2,1 milijarde EUR, ki jih bodo v enakih deležih zagotovili Skupnost, Eurocontrol ter sodelujoči javni in zasebni partnerji. Prispevek Skupnosti se financira iz sedmega okvirnega programa za raziskave in tehnološki razvoj in iz programa za promet v okviru vseevropskih omrežij. Približno 90 % financiranja iz Eurocontrola in drugih zainteresiranih stranih bo v obliki stvarnih vložkov.

IZJAVA O ZANESLJIVOSTI

Sodišče je v skladu z določbami člena 248 Pogodbe revidiralo letne računovodske izkaze ( 2 ) Skupnega podjetja SESAR, ki jih sestavljajo „računovodski izkazi“ ( 3 ) in „poročila o izvrševanju proračuna“ ( 4 ) , za proračunsko leto, ki se je končalo 31. decembra 2008, ter zakonitost in pravilnost transakcij, povezanih s temi računovodskimi izkazi.

Odgovornost izvršnega direktorja

Izvršni direktor je kot odredbodajalec odgovoren za izvrševanje prihodkov in odhodkov proračuna v skladu s finančnimi pravili Skupnega podjetja ( 6 ) in v mejah odobrenih proračunskih sredstev ( 7 ) . Odgovoren je za vzpostavitev organizacijske strukture, notranjih upravljavskih in kontrolnih sistemov, uvedbo postopkov v zvezi s pripravo končnih računovodskih izkazov, v katerih ni pomembnih napačnih navedb, ne glede na to, ali so te posledica goljufije ali napake, ter za zagotovitev, da so transakcije, povezane s temi izkazi, zakonite in pravilne.

Odgovornost Sodišča

Sodišče je revizijo izvedlo v skladu z mednarodnimi standardi revidiranja in etičnima kodeksoma MZRS in ISSAI ( 8 ) . Ti standardi določajo, da mora Sodišče ravnati v skladu z etičnimi zahtevami ter revizijo načrtovati in opraviti tako, da pridobi razumno zagotovilo, da v računovodskih izkazih ni pomembnih napačnih navedb in da so z njimi povezane transakcije zakonite in pravilne.

Revizijsko delo Sodišča zajema izvajanje postopkov za pridobitev revizijskih dokazov o zneskih in razkritjih v računovodskih izkazih ter o zakonitosti in pravilnosti z njimi povezanih transakcij. Izbrani postopki so odvisni od njegove revizijske presoje, vključno z oceno tveganja pomembno napačne navedbe v računovodskih izkazih ali nezakonitih ali nepravilnih transakcij, ne glede na to, ali so te posledica goljufije ali napake. Pri pripravi teh ocen tveganja se upošteva notranja kontrola, ki se izvaja pri pripravi in predstavitvi računovodskih izkazov, da se lahko oblikujejo revizijski postopki, ki so primerni glede na okoliščine. Sodišče med svojo revizijo tudi ovrednoti primernost uporabljenih računovodskih usmeritev, razumnost računovodskih ocen, ki jih je pripravilo vodstvo, in skupno predstavitev računovodskih izkazov.

Sodišče meni, da so pridobljeni revizijski dokazi zadostni in ustrezni, da zagotavljajo osnovo za spodaj podani mnenji.

Mnenje o zanesljivosti računovodskih izkazov

Mnenje o zakonitosti in pravilnosti z izkazi povezanih transakcij

Po mnenju Sodišča so transakcije, povezane z letnimi računovodskimi izkazi Skupnega podjetja SESAR, za proračunsko leto, ki se je končalo 31. decembra 2008, v vseh pomembnih vidikih zakonite in pravilne.

PRIPOMBE O UPRAVLJANJU PRORAČUNA IN FINANČNEM POSLOVODENJU

Nespoštovanje proračunskega načela enoletnosti

Vendar člen 5 finančne uredbe Skupnega podjetja določa, da se prvo obdobje finančnega poročanja začne, ko začne Skupno podjetje samostojno delovati v letu 2007, in se konča 31. decembra 2008. Upravni odbor je aprila 2008 sprejel končni proračun za obdobje od avgusta 2007 do decembra 2008. Ta odločitev ni bila v skladu z načelom enoletnosti, določenim v okvirni finančni uredbi in statutu Skupnega podjetja.

Izvrševanje proračuna

Končni proračun, ki ga je aprila 2008 sprejel upravni odbor, je zajemal odobritve za prevzem obveznosti v višini 1 463 milijonov EUR in odobritve plačil v višini 38 milijonov EUR. Ker se je do konca leta 2008 začelo izvajati le malo projektnih dejavnosti, se je proračun izkazal za zelo nestvarnega. To ponazarjata stopnji realizacije odobritev za prevzem obveznosti in odobritev plačil, ki sta znašali 1 % oziroma 17 %.

DRUGE ZADEVE

Sistemi notranje kontrole

Skupno podjetje je v zagonski fazi in ob koncu leta 2008 še ni v celoti izvajalo svojih sistemov za notranjo kontrolo in upravljavske informacije. S tem povezani poslovni procesi niso bili formalizirani in računovodja jih še ni potrdil, kot zahteva finančna uredba Skupnega podjetja.

Sodišče je pri preizkušanju vzorca 36 transakcij odkrilo več primerov, kjer notranje kontrole niso pravilno delovale. Skupno podjetje je, na primer, v šestih primerih prevzelo proračunske obveznosti šele po prevzemu pravnih obveznosti. Poleg tega so bile pogodbe o zavarovanju za zaposlene podpisane brez zahtevanega postopka javnih naročil. Tudi v teh primerih so bile proračunske obveznosti prevzete šele po prevzemu pravnih obveznosti, pogodbe pa je odobril uradnik, ki ni imel potrebnih pooblastil.

Pripoznavanje sredstev

Vendar Skupno podjetje še ni razvilo računovodske politike za sredstva, ki lahko izhajajo iz razvojne faze projekta. Prav tako ni vzpostavljen sistem upravljavskih informacij, ki bi omogočal dodeljevanje stroškov posameznim delovnim sklopom ali opredeljevanje vira financiranja pri operativnih stroških. To ovira pravilno vrednotenje sredstev. To sicer ne vpliva na računovodske izkaze za leto 2008, ker so bile operativne dejavnosti omejene, vendar bo imelo precejšen učinek od leta 2009 naprej.

Finančna uredba Skupnega podjetja

Finančna uredba Skupnega podjetja, ki jo je julija 2007 sprejel upravni odbor, bi morala biti skladna z okvirno finančno uredbo za organe Skupnosti. Zlasti je treba dopolniti določbe v zvezi z izvrševanjem proračuna in predstavitvijo računovodskih izkazov, postopki javnega naročanja in funkcijo notranje revizije. Skupno podjetje poleg tega ni sprejelo pravil za izvajanje svoje finančne uredbe.

Zamude pri plačilih prispevkov za letne članarine

Letno poročilo o dejavnostih

V skladu s členoma 7 in 16 statuta Skupnega podjetja in členom 40 okvirne finančne uredbe za organe Skupnosti mora izvršni direktor pripraviti letno poročilo o dejavnostih. Iz poročila bi moralo biti razvidno napredovanje projekta SESAR, zlasti glede na časovni načrt, stroške in uspešnost. Poročilo bi moralo vsebovati ustrezne finančne in upravljavske informacije, iz katerih bi bili razvidni rezultati dejavnosti Skupnega podjetja glede na zastavljene cilje, tveganja, povezana s temi dejavnostmi, način porabe zagotovljenih sredstev ter učinkovitost in uspešnost sistema notranje kontrole. Upravni odbor bi moral najkasneje do 15. junija po zaključku proračunskega leta proračunskemu organu in Računskemu sodišču poslati analizo in oceno odredbodajalčevega letnega poročila.

Sodišče je letno poročilo o dejavnostih poročilo prejelo maja 2009. Čeprav poročilo vsebuje finančne informacije in informacije o dejavnostih, ne izpolnjuje vseh zahtev veljavnih uredb. Pojasnilo o napredovanju ne vsebuje podrobnega ovrednotenja rezultatov glede na zastavljene cilje in časovni načrt. Poročilo ne vsebuje ocene učinkovitosti in uspešnosti sistema notranje kontrole, kot predpisuje finančna uredba.

organiziranje tehničnega dela raziskav in razvoja, potrjevanja in študij, ki jih je treba izvesti pod njegovim vodstvom, da bi se izognili drobitvi teh dejavnosti,

organiziranje in usklajevanje dejavnosti razvojne faze projekta SESAR v skladu z osrednjim načrtom ATM iz opredelitvene faze projekta, ki ga upravlja Eurocontrol, in sicer z združevanjem in upravljanjem v okviru enotne strukture javnega in zasebnega financiranja, zagotavljanje potrebnega financiranja za dejavnosti razvojne faze projekta SESAR v skladu z osrednjim načrtom ATM

Upravljanje raziskovalnih in razvojnih dejavnosti ter dejavnosti potrjevanja projekta SESAR z združevanjem sredstev iz javnega in zasebnega sektorja, ki jih zagotovijo njihovi člani, ter z uporabo zunanjih tehničnih virov, in zlasti z uporabo izkušenj in strokovnosti Eurocontrola.

Zagotoviti posodobitev evropskega sistema upravljanja zračnega prometa z usklajevanjem in združevanjem vseh ustreznih raziskovalnih in razvojnih prizadevanj v Skupnosti,

„Svet lahko s kvalificirano večino odloči, ali, v kolikšnem obsegu in po kakšnem postopku je treba sprejeti ustrezne predpise za pomorski in zračni promet.“

ODGOVORI SKUPNEGA PODJETJA

Odstavek 16

Zukrepi, ki jih je sprejel upravni odbor v skladu s členom 5.2 finančnih uredb Skupnega podjetja SESAR, se upoštevata začetek dejavnosti in omejeni odhodki v prvih mesecih delovanja Skupnega podjetja SESAR.

Odstavek 18

Skupno podjetje SESAR je odgovorno za razvojno fazo programa SESAR, ki naj bi trajala do leta 2016. Ker bo program trajal več let, se pričakuje neskladje med prihodki in odhodki. Poleg tega so viri, ki so bili v Skupnem podjetju SESAR na voljo konec leta 2008, potrebni za začetek približno 200 projektov konec leta 2009 in v začetku leta 2010.

Potreba po spremembi temeljnega akta Skupnega podjetja SESAR in prilagajanje zakonodajnega okvira Skupnega podjetja SESAR okviru samostojnega organa Skupnosti je vplivala na zmožnost skupnega podjetja SESAR, da program zažene do konca leta 2008, kot je bilo sprva pričakovano.

Odstavki 20–24

Za Skupno podjetje SESAR je bil čas od 2007 do 2008 zagonsko obdobje, pri čemer so bili viri osredotočeni na začetno ustanovitev organizacije in še posebno na dokončno pripravo sporazumov s kandidati za članstvo v Skupnem podjetju SESAR. Poleg tega so bile z novo uredbo Sveta o spremembi temeljnega akta Skupnega podjetja SESAR uvedene spremembe, ki bodo slednjemu v letu 2009 omogočile postopno vzpostavitev primernega sistema za upravljanje organizacije v prihodnje.

Skupno podjetje SESAR je glede finančnega sistema na „čakalni listi ES“ za uvedbo programov ABAC in SAP, interno pa se ukvarja s sistemom upravljanja operacijskih vidikov programa. Kljub temu ni pričakovati, da bi Skupno podjetje SESAR integrirani finančni sistem uvedlo do sredine leta 2010, zato bo moralo pri upravljanju svojih virov uporabiti dodaten nadzor.

Odstavka 25–26

Skupno podjetje SESAR bo skušalo do sredine leta 2010 razviti računovodsko politiko za pripoznavanje sredstev, ki so posledica programa. Poleg tega so v večstranskem okvirnem sporazumu, ki ureja program, podrobneje navedene določbe o poročanju o stroških, finančnih izkazih itd.

Odstavek 27

Finančni pravilnik Skupnega podjetja SESAR, ki temelji na okvirni uredbi Komisije (ES, Euratom) št. 2343/2002, je upravni odbor skupnega podjetja sprejel dne 28. julija 2009.

Odstavek 28

Razlogi za odlog plačila začetnega prispevka Evropske organizacije za varnost zračne plovbe (EUROCONTROL) so bili povezani s sprejetjem novega statuta Skupnega podjetja SESAR. Čeprav je bila namera organizacije EUROCONTROL, da plača prispevek, jasno dokazana, je moralo Skupno podjetje SESAR oceniti podroben vpliv sprememb temeljnega akta na status takega plačila, preden je lahko zaprosilo za plačilo.

Odstavka 29–30

Skupno podjetje SESAR se je seznanilo s pripombami Sodišča. Kot je bilo omenjeno, je skupno podjetje v obdobju od 2007 do 2008 začelo s prvim letom delovanja in se je večinoma ukvarjalo z vzpostavitvijo in organizacijo javno-zasebnega partnerstva. Posledično je letno poročilo o dejavnostih osredotočeno na dosežke pri vzpostavljanju organizacijske zgradbe in začetne finančne vidike. Od leta 2009 naprej bo poročilo posvečeno napredku pri doseganju ciljev programa.